ddrg/super_eurlex huggingface dataset:
SL Uradni list Evropske unije C 26/3

Obvestilo v vednost osebam, za katere veljajo omejevalni ukrepi, določeni v Sklepu Sveta 2011/423/SZVP, kakor se izvaja s Sklepom Sveta 2014/40/SZVP, in Uredbi Sveta (ES) št. 1184/2005 o omejevalnih ukrepih proti Sudanu in Južnemu Sudanu

2014/C 26/05

Osebe, navedene v Prilogi k Sklepu Sveta 2011/423/SZVP, kakor se izvaja z izvedbenim sklepom Sveta 2014/40/SZVP (1), in Prilogi I k Uredbi Sveta (ES) št. 1184/2005 o omejevalnih ukrepih proti Sudanu in Južnemu Sudanu, obveščamo o naslednjem:

Varnostni svet Združenih narodov je sprejel Resolucijo 1591 (2005) o zamrznitvi sredstev in gospodarskih virov oseb, ki po mnenju Združenih narodov ovirajo mirovni proces, predstavljajo nevarnost za stabilnost v Darfurju in regiji, kršijo mednarodno humanitarno pravo ali pravo človekovih pravic ali so zagrešile druge zločine, kršijo embargo na orožje ali so odgovorne za nekatere napadalne vojaške polete.

Odbor za sankcije, ustanovljen v skladu z odstavkom 3 RVSZN 1591 (2005), je 11. marca in 4. septembra 2013 spremenil seznam oseb, skupin, podjetij in subjektov, za katere veljajo omejevalni ukrepi, ter dopolnil podatke o razlogih za uvrstitev na seznam.

Zadevne osebe lahko zahtevek za ponovno preučitev odločitve o njihovi uvrstitvi na seznam ZN kadar koli skupaj z dokazili pošljejo odboru ZN, ustanovljenemu v skladu z odstavkom 3 RVSZN 1591 (2005). Zahteve je treba poslati na naslov:

United Nations — Focal point for delisting Security Council Subsidiary Organs Branch Room TB-08045D United Nations New York, NY 10017 UNITED STATES OF AMERICA Tel. +1 9173679448 Faks +1 2129631300 / 3778 E-naslov: delisting@un.org

Za več informacij glej: http://www.un.org/sc/committees/1591/

Na podlagi odločitve ZN se je Svet Evropske unije odločil, da je treba osebe iz navedene resolucije vključiti na seznam oseb, skupin, podjetij in subjektov, za katere veljajo omejevalni ukrepi, določeni v Sklepu 2011/423/SZVP in Uredbi (ES) št. 1184/2005. Razlogi za uvrstitev oseb na seznam so navedeni v ustreznih vnosih v Prilogi k Sklepu Sveta in Prilogi I k Uredbi Sveta.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kakor je navedeno na spletnih mestih iz Priloge II k Uredbi (ES) št. 1184/2005, vložijo prošnjo za pridobitev dovoljenja za uporabo zamrznjenih sredstev za nujne potrebe ali posebna plačila (glej člen 3 uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedene sezname pošljejo skupaj z dokazili Svetu, in sicer na naslov:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe obveščamo, da lahko sklep Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 26, 29.1.2014, str. 38.
SL Uradni list Evropske unije C 40/4

Obvestilo ministra za gospodarstvo Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2014/C 40/03

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku N5, kot je označen na zemljevidu iz Priloge 3 k Zakonu o rudarstvu (Mijnbouwregeling) (Vladni uradni list (Staatscourant) 2002, št. 245).

Minister za gospodarstvo vabi vse zainteresirane k oddaji konkurenčnih vlog za pridobitev dovoljenja za iskanje ogljikovodikov v bloku N5 nizozemske kontinentalne police s sklicevanjem na navedeno direktivo in člen 15 Zakona o rudarstvu (Uradni list Kraljevine Nizozemske (Staatsblad) 2002, št. 542).

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije in se pošljejo na naslov:

De Minister van Economische Zaken ter attentie van de heer P. Jongerius, directie Energiemarkt Bezuidenhoutseweg 73 Postbus 20401 2500 EK Den Haag NEDERLAND

Vloge, ki bodo prispele po tem roku, ne bodo upoštevane.

Odločitev o vlogah bo sprejeta najpozneje v dvanajstih mesecih po tem roku.

Dodatne informacije so na voljo pri: E. J. Hoppel, telefon: +31 703797762.
SL Uradni list Evropske unije C 303/21

Obvestilo Ministrstva za gospodarski razvoj Italijanske republike na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 303/09

Ministrstvo za gospodarski razvoj sporoča, da je od družbe Global Petroleum Limited, ki posluje pod imenom „d 82 F.R-.GP“, prejelo vlogo za pridobitev dovoljenja za raziskovanje ogljikovodikov v območju F (Jadransko morje) in ga določajo loki poldnevnikov in vzporednikov, katerih točke so navedene z naslednjimi zemljepisnimi koordinatami:

Točke Zemljepisne koordinate vzhodna zemljepisna dolžina zemljepisna širina S a 17°17′ 41°54′ b sečišče vzporednika 41°54′ in razmejitvene črte območja F c sečišče razmejitvene črte območja F in poldnevnika 17°27′ d 17°27′ 41°36′ e 17°36′ 41°36′ f 17°36′ 41°30′ g 17°17′ 41°30′

Med točko „b“ in točko „c“ mejo vloge za pridobitev dovoljenja predstavlja razmejitvena črta območja F.

Zgoraj navedene koordinate so določene na podlagi navtične karte italijanske obale hidrografskega inštituta vojaške mornarice v merilu 1:250 000, karta št. 921.

Na podlagi te razmejitve je površina geografskega območja 745,70 km2.

V skladu z zgoraj navedeno direktivo, členom 4 Zakonodajnega odloka št. 625 z dne 25. novembra 1996, Ministrskim odlokom z dne 4. marca 2011 in Direktorskim odlokom z dne 22. marca 2011 Ministrstvo za gospodarski razvoj objavlja obvestilo, da zainteresiranim konkurenčnim stranem omogoči vložitev vlog za pridobitev dovoljenja za raziskovanje ogljikovodikov na zadevnem območju, ki ga določajo zgoraj navedene točke in koordinate.

Za izdajo zadevnega dovoljenja za iskanje je pristojno Ministrstvo za gospodarski razvoj (Oddelek za energetiko, Generalni direktorat za rudninske in energijske vire, Enota VI).

Pravila za podelitev rudarske pravice so podrobneje opredeljena v naslednjih aktih:

Zakonu št. 613 z dne 21. julija 1967; Zakonu št. 9 z dne 9. januarja 1991, Zakonodajnem odloku št. 625 z dne 25. novembra 1996, Ministrskem odloku z dne 4. marca 2011 in Direktorskem odloku z dne 22. marca 2011.

Vloge je treba vložiti v 3 mesecih od objave tega obvestila v Uradnem listu Evropske unije.

Vloge, ki bodo prispele po tem roku, ne bodo upoštevane.

Vloge je treba poslati na naslov:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Vloga se lahko vloži tudi po elektronski pošti, ki mora vsebovati vso dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov „ene.rme.div.6@pec.sviluppoeconomico.gov.it“.

V skladu s točko 2 Priloge A k Odloku predsednika ministrskega sveta št. 22 z dne 22. decembra 2010 postopek izdaje dovoljenja za raziskovanje skupno ne traja več kot 180 dni.
SL Uradni list Evropske unije C 173/8

Obvestilo za osebe, za katere veljajo omejevalni ukrepi, določeni v Sklepu Sveta 2012/285/SZVP in Uredbi Sveta (EU) št. 377/2012 o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau

2013/C 173/03

SVET EVROPSKE UNIJE

Obvestilo za osebe, navedene v prilogah II in III k Sklepu Sveta 2012/285/SZVP (1), kot se izvaja z Izvedbenim sklepom Sveta (EU) št. 2013/293/SZVP (2), in Prilogi I k Uredbi Sveta (EU) št. 377/2012 (3), kot se izvaja z Izvedbeno uredbo Sveta (EU) št. 559/2013 (4), o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau.

Svet Evropske unije je po pregledu seznamov oseb iz navedenih prilog sklenil, da bi morali za te osebe še naprej veljati omejevalni ukrepi iz zadevnega sklepa Sveta in zadevne uredbe Sveta.

Zadevne osebe obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih mestih v Prilogi II k Uredbi (EU) št. 377/2012, zaprosijo za dovoljenje za uporabo zamrznjenih sredstev za nujne potrebe ali posebna plačila (glej člen 4 Uredbe).

Za naslednji pregled seznama oseb, za katere veljajo omejevalni ukrepi, ki ga bo opravil Svet, lahko zadevne osebe Svetu do 28. februarja 2014 pošljejo zahtevo za ponovno preučitev sklepa o njihovi uvrstitvi na navedeni seznam skupaj z dokazili, in sicer na naslov:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Vse zadevne osebe opozarjamo tudi, da lahko sklep Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 142, 1.6.2012, str. 36.

(2) UL L 167, 19.6.2013, str. 39.

(3) UL L 119, 4.5.2012, str. 4.

(4) UL L 167, 19.6.2013, str. 1.
SL Uradni list Evropske unije C 106/8

Obvestilo ministra za gospodarski razvoj Republike Italije na podlagi člena 3(2)(a) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2013/C 106/07

V skladu s členom 3(2)(a) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov je minister za gospodarski razvoj izdal ministrski odlok z dne 27. decembra 2012 o razširitvi „morskega območja C – južnega sektorja“ na vzhod v južno Jonsko morje in na jugovzhod v Sicilsko ožino.

Zainteresirane strani lahko vloge za pridobitev dovoljenja za iskanje ali raziskovanje tekočih in plinastih ogljikovodikov v skladu z veljavnimi predpisi na razširjenih območjih iz odstavka 1 navedenega odloka vložijo v treh mesecih od datuma objave Odloka v Uradnem listu Evropske unije.

Predpisi za podelitev rudarskih pravic so podrobneje opredeljeni v naslednjih zakonodajnih aktih:

zakonu št. 613 z dne 21. julija 1967, zakonu št. 9 z dne 9. januarja 1991, zakonodajnem odloku št. 625 z dne 25. novembra 1996, ministrskem odloku z dne 4. marca 2011 in direktorskem odloku z dne 22. marca 2011.

Za podelitev rudarskih pravic je pristojno Ministrstvo za gospodarski razvoj (Oddelek za energetiko, Generalni direktorat za rudninske in energetske vire).

Vloge za pridobitev dovoljenja za iskanje ali raziskovanje je treba poslati na naslov:

Ministero dello sviluppo economico Dipartimento per l’energia Direzione generale delle risorse minerarie ed energetiche Via Molise 2 00187 Roma RM ITALIA

Vloge za pridobitev dovoljenja za iskanje ali raziskovanje se lahko vložijo tudi po elektronski pošti, ki mora vsebovati vso dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov „ene.rme.div.6@pec.sviluppoeconomico.gov.it“.

Za dodatne informacije se obrnite na go. Liliano Panei (telefon: +39 647052794, e-naslov: liliana.panei@mise.gov.it).

Meja „morskega območja C – južnega sektorja“ je določena s spodaj navedenimi koordinatnimi točkami v skladu z batimetrično karto Sicilske ožine (Carta batimetrica – Canale di Sicilia) št. 1503 inštituta Istituto Idrografico della Marina v merilu 1:750 000.

Točke Vzhodna zemljepisna dolžina Greenwich Severna zemljepisna širina 1 sečišče izobate 200 m in vzporednika 36°34′ 2 16°04′ 36°34′ 3 16°04′ 36°00′ 4 16°46′ 36°00′ 5 16°46′ 35°04′ 6 16°40′ 35°04′ 7 16°40′ 35°00′ 8 16°33′ 35°00′ 9 16°33′ 34°57′ 10 16°29′ 34°57′ 11 16°29′ 34°54′ 12 16°23′ 34°54′ 13 16°23′ 34°52′ 14 16°18′ 34°52′ 15 16°18′ 34°50′ 16 16°14′ 34°50′ 17 16°14′ 34°48′ 18 16°10′ 34°48′ 19 16°10′ 34°46′ 20 16°04′ 34°46′ 21 16°04′ 34°44′ 22 16°00′ 34°44′ 23 16°00′ 34°43′ 24 15°56′ 34°43′ 25 15°56′ 34°40′ 26 15°45′ 34°40′ 27 15°45′ 34°38′ 28 15°36′ 34°38′ 29 15°36′ 34°35′ 30 15°10′ 34°35′ 31 sečišče poldnevnika 15°10′ in razmejitvene črte „morskega območja C“ 32 sečišče razmejitvene črte „morskega območja C“ in izobate 200 m

Od točke 32 do točke 1 je razmejitvena črta „morskega območja C – južnega sektorja“ izobata 200 m.
SL Uradni list Evropske unije C 47/7

Obvestilo za osebe in subjekte, za katere veljajo omejevalni ukrepi iz Sklepa Sveta 2010/800/SZVP o omejevalnih ukrepih proti Demokratični ljudski republiki Koreji, kakor je bil spremenjen s Sklepom 2013/88/SZVP

2013/C 47/02

SVET EVROPSKE UNIJE

O naslednjih informacijah se obvestijo osebe in subjekti iz prilog II in III k Sklepu Sveta 2010/800/SZVP o omejevalnih ukrepih proti Demokratični ljudski republiki Koreji, kakor je bil spremenjen s Sklepom 2013/88/SZVP (1).

Varnostni svet Združenih narodov je sklenil, da se vaše ime/ime vaše družbe vključi na seznam oseb in subjektov, za katere veljajo ukrepi iz RVSZN 2087 (2013).

Zadevne osebe lahko zahtevo za ponovno preučitev odločitve o njihovi uvrstitvi na seznam ZN kadar koli skupaj z ustreznimi dokazili pošljejo Odboru Varnostnega sveta Združenih narodov, ustanovljenemu z Resolucijo 1718 (2006). Takšni zahtevki se pošljejo na naslednji naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Več informacij je na voljo na: http://www.un.org/sc/committees/751/comguide.shtml

V skladu z odločitvijo ZN je Svet Evropske unije je sklenil, da bi bilo treba osebe in subjekte iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2010/800/SZVP o omejevalnih ukrepih proti Demokratični ljudski republiki Koreji. Razlogi za vključitev teh oseb in subjektov so navedeni v ustreznih rubrikah teh prilog.

Zadevne osebe in subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletnih straneh iz Priloge II k Uredbi Sveta (ES) št. 329/2007 (2), zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 7 Uredbe).

Zadevne osebe in subjekti lahko zahtevo za ponovno preučitev odločitve o vključitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat DG C 1C — Horizontal Issues Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe in subjekte obveščamo tudi, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 46, 19.2.2013, str. 28.

(2) UL L 88, 29.3.2007, str. 1.
44.

po potrebi podpirajo, v okviru Evropskega sistema zdravstvenih informacij, zbiranje in izmenjavo podatkov in informacij o pojavnosti in razširjenosti kroničnih bolezni, dejavnikih tveganja in izidih, kot so leta zdravega življenja, ter politike in ukrepe za spodbujanje zdravja, med drugim tudi informacijske sisteme v državah EU, in pri tem upoštevajo obstoječe mehanizme in prizadevanja v okviru Evropskega statističnega sistema in drugih zadevnih zainteresiranih strani (kot so Svetovna zdravstvena organizacija, WHO Euro in OECD);
C 329/1

Izjave v zvezi z Uredbo (EU, Euratom) št. 966/2012 Evropskega parlamenta in Sveta z dne 25. oktobra 2012 (1) o finančnih pravilih, ki se uporabljajo za splošni proračun Unije

2012/C 329/01

Izjava Sveta o členih 34 in 40 s sklicevanjem na Zadevo C-77/11 Sodišča

„Svet opominja, da dogovorjeno besedilo finančne uredbe ne posega v vprašanja iz zadeve C-77/11 o sprejetju in objavi proračunov. Tako dogovorjeno besedilo se po potrebi pregleda, da se uskladi s sodbo Sodišča v tej zadevi.“

Izjava Komisije o členu 59(5) in (6)

„Komisija potrjuje, da:

se ta predložitev informacij razlikuje od postopka pregleda in sprejetja zaključnih računov iz člena 59(6).

Finančna uredba ne posega v načine pregleda in sprejetja zaključnih računov niti v načine zaključevanja odhodkov, ki bodo opredeljeni v pravilih posameznih sektorjev.“

Izjava Komisije o roku držav članic za oddajo zahtevanih informacij iz člena 59(5)

„Predložitev letnih informacij po 15. februarju pomeni ustrezno odložitev roka za podpis letnih poročil o dejavnostih generalnih direktoratov, ki sredstva Unije izvršujejo v okviru deljenega upravljanja, ter za njihovo posredovanje Računskemu sodišču v okviru njegovega letnega poročila. Zaradi tega ogroža pravočasno predložitev povzetka letnih poročil Evropskemu parlamentu in Svetu do 15. junija, kot določa člen 66(9), ter opažanj Računskega sodišča iz člena 162(1).“

Izjava Komisije glede člena 59(5) zadnji pododstavek

„Komisija opominja, da bo spoštovala načelo nediskriminacije pri izpolnjevanju obveznosti glede izvrševanja proračuna v okviru deljenega upravljanja, kot predvideva člen 59(1) finančne uredbe. Skladno s tem odsotnost prostovoljne izjave države članice, podpisane na ustrezni nacionalni ali regionalni ravni, ne bo vplivala na pregledovanje in ocenjevanje dokumentov, predloženih v skladu s členom 59(5), ki ga opravi Komisija.“

Izjava Komisije o uporabi člena 77(3) za strukturne sklade

„Kadar država članica ugotovi in popravi nepravilnosti v svojem zaključnem računu, lahko ponovno uporabi prispevek iz sredstev, razveljavljenih v okviru zadevnega operativnega programa, razen za operacije, ki so bile popravljene, ali za operacije, na katere vpliva sistemska napaka, če je do finančnega popravka prišlo zaradi sistemske nepravilnosti.“
—

strategije Evropa 2020 in njene vodilne pobude „Program za nova znanja in spretnosti in nova delovna mesta“ ter „Mladi in mobilnost“, še zlasti krovnega cilja o zaposlenosti (povečanje stopnje zaposlenosti žensk in moških med 20. in 64. letom starosti na 75 %, tudi z večjo participacijo mladih ter starejših in nizkokvalificiranih delavcev in učinkovitejšim vključevanjem zakonitih priseljencev) ter krovnega cilja o izobraževanju in usposabljanju (izboljšanje ravni izobrazbe, zlasti z zmanjšanjem stopnje osipa na področju izobraževanja za vsaj 10 % in povečanjem deleža prebivalstva med 30. in 34. letom starosti, ki je končalo terciarno ali enakovredno izobraževanje, na vsaj 40 %),
29.

POZIVA DRŽAVE ČLANICE, NAJ 1. pripravijo in izvedejo nacionalne strategije ali akcijske načrte za preprečevanje protimikrobne odpornosti, ki naj vsebujejo naslednje elemente: (a) priprava in izvajanje nacionalnih smernic za zdravljenje ljudi in živali s protimikrobnimi zdravili, s katerimi bo zagotovljena preudarnejša uporaba teh zdravil in posledično manjša protimikrobna odpornost; (b) klinično vzorčenje, diagnosticiranje in testiranje odpornosti na mestu samem, da se zagotovi protimikrobno zdravljenje na podlagi mikrobioloških diagnoz in odpornosti ter zadostno mikrobiološko učinkovanje, posebej prilagojeno za uporabo tako v humani kot tudi veterinarski medicini; (c) oblikovanje in izvajanje smernic in programov komuniciranja za izobraževanje in usposabljanje delavcev v zdravstvu in veterini glede primerne uporabe protimikrobnih zdravil in metod za zmanjšanje prenosa patogenov, vključno z nadzorom okužb in ukrepi za higieno v sektorjih humane in veterinarske medicine; (d) izvrševanje nacionalne zakonodaje in preprečevanje vsakršne nezakonite prodaje protimikrobnih zdravil, tudi nezakonite prodaje prek interneta, v sektorjih humane in veterinarske medicine; (e) omejitev uporabe kritičnih pomembnih protimikrobnih zdravil na primere, v katerih je na podlagi mikrobiološke diagnoze in testiranja odpornosti ugotovljeno, da ne bo učinkovita nobena druga vrsta protimikrobnih zdravil. V primerih zdravljenja akutnih okužb pri ljudeh in živalih se kritična pomembna protimikrobna zdravila lahko uporabijo v začetni fazi, kadar je to potrebno, vendar je treba njihovo uporabo, odvisno od rezultatov testiranja, ponovno oceniti in po možnosti deeskalirati; (f) omejitev profilaktične uporabe protimikrobnih zdravil na primere z izraženimi kliničnimi potrebami; (g) omejitev predpisovanja in uporabe protimikrobnih zdravil pri črednem zdravljenju živali na primere, v katerih veterinar oceni, da je s kliničnega vidika, kjer je primerno pa tudi z epidemiološkega vidika, nesporno upravičeno zdraviti vse živali; (h) spodbujanje spodbud za rejo živali in sisteme trženja, ki so usmerjene v nenehne izboljšave zdravja živali, vključno s preprečevanjem bolezni in strožjimi ukrepi za higieno, in ki posledično zmanjšujejo potrebo po protimikrobnih zdravilih; (i) zagotavljanje učinkovitih nadzornih sistemov v sektorjih humane in veterinarske medicine, da bi zbirali najnovejše podatke o protimikrobni odpornosti in uporabi protimikrobnih zdravil, primerljive med sektorji in državami članicami; (j) prehod na nadzorne sisteme, ki vsebujejo podatke o predpisovanju in/ali prodaji vseh protimikrobnih zdravil v humani medicini; (k) zbiranje podatkov o prodaji in uporabi protimikrobnih zdravil pri živalih; (l) vzpostavitev medsektorskega usklajevalnega mehanizma na nacionalni ravni, v okviru katerega delujejo zadevni organi in sektorji, da bi spremljali izvajanje nacionalnih strategij ali akcijskih načrtov o uporabi protimikrobnih zdravil in preprečevanju odpornosti nanje;
SL Uradni list Evropske unije C 59/1

Obvestilo osebam in subjektom, za katere veljajo omejevalni ukrepi, določeni v Sklepu Sveta 2011/782/SZVP in Uredbi Sveta (EU) št. 36/2012, kot se izvajata s sklepom Sveta 2012/122/SZVP in Uredbo Sveta (EU) št. 168/2012 o omejevalnih ukrepih glede na razmere v Siriji

2012/C 59/01

SVET EVROPSKE UNIJE

Osebe in subjekte, navedene v prilogah k Sklepu Sveta 2011/782/SZVP, kot je spremenjen s sklepom Sveta 2012/122/SZVP (1), in v Prilogi II k Uredbi Sveta (EU) št. 36/2012, kot se izvaja z uredbo Sveta (EU) št. 168/2012 (2) o omejevalnih ukrepih glede na razmere v Siriji, obveščamo o naslednjem:

Svet Evropske unije je odločil, da bi bilo treba osebe iz navedenih prilog uvrstiti na seznam oseb in subjektov, za katere veljajo omejevalni ukrepi iz Sklepa 2011/782/SZVP, kot je spremenjen s sklepom 2012/122/SZVP, in Uredba (EU) št. 36/2012, kot se izvaja z uredbo (EU) št. 168/2012 o omejevalnih ukrepih glede na razmere v Siriji.

Zadevne osebe in subjekte obveščamo, da lahko pri pristojnih organih zadevne države članice oziroma zadevnih držav članic, kot je navedeno na spletnih mestih iz Priloge III k Uredbi (EU) št. 36/2012, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 16 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam pošljejo skupaj z dokazili Svetu, in sicer na naslov:

Council of the European Union General Secretariat GD K Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 54, 28.2.2012, str. 14.

(2) UL L 54, 28.2.2012, str. 1.